PRIKAZI I IZVJEŠTAJI 


TEOLOŠKA DIMENZIJA BRAČNE PROBLEMATIKE 

Dr Jordan KUNIĆIĆ 


Članci objavljeni u Svescima — kršćanska sadašnjost (br. 7/8, str. 
85 i slij.) svrstani su pod pojam teologije braka. Bez obzira komu su 
namijenjeni, čini mi se doista problematičnim da li je ova teološka di¬ 
menzija u tim refleksijama dovoljno spašena. Razlog je jednostavan: 
komu god bile namijenjene »teološke refleksije«, one se moraju iznositi 
po teološkoj metodi. To je razlog da ću navedene refleksije po¬ 
kušati nekako predimenzionirati s teološkog gledišta. Pitanje metode od 
presudne je važnosti u traženju novog načina prikazivanja bračne prob¬ 
lematike 

Svima nam je poznato da teologija ima svoje prvotne ili konstitu¬ 
tivne izvore: Sv. pismo i objavu; dianoetički ili spoznajni izvor jest cr¬ 
kveno učitcljstvo; drugotni ili podređeni izvori jesu sv. oci, teolozi iz 
prošlosti, zatim »probati auctores« ili »optimi et probali scientiae theo- 
logicae scriptores« (P, br. 19); filozofija i ostale pozitivne znanosti os¬ 
taju samo kao pomoćni i izvanjski izvori, nekako konzultativni, bez 
direktnog prava glasa. 

Danas je na poseban način važno isticati da crkveno učiteljstvo u 
pitanjima vjere i morala predstavlja neposrednu, bližnju i općenitu 
normu istine (Denz 3884). Koncil nas poziva (LG, br. 25) da s poštova¬ 
njem prihvatimo i onu nauku koja dolazi neposredno od Kongregacija, 
enciklika ili od redovnog crkvenog učiteljstva (Denz 3885; kan. 247, § 
1). Voditi u prvom redu računa o naučavan ju Crkve nezamjenljiv je 
uvjet da se u kontinuitetu s prošlošću potraže putevi za »T aggiorna- 
mento« teološke nauke. Taj kontinuitet jest i uvjet sloge, jedinstva me¬ 
đu katoličkim piscima, a bez toga se otvaraju beskrajni prostori za teo¬ 
loški subjektivizam. 

što se traži kao minimum te vjernosti crkvenom učiteljstvu? Da se 
sačuva isti smisao i sadržajni izražaj istine (Denz 3625). 
Ne čini mi se da se dovoljno spašava ovaj zahtjev teološke metode ako 
se o jednom te istom predmetu s istog gledišta izriče kontradiktoran 
sud, u obliku negacije-afirmacije ili jest-nije. Konkretno, nije mi jasno 
kako se nauka o ciljevima braka može proglasiti ne baš sretnom niti 
točnom. Jer, ovdje nije glavno pitanje terminologije, nego je pitanje sa¬ 
me stvari, tj. zakona subordinacije, prevlasti vrednota. Pitanje je kon¬ 
kretno: kako spasiti zahtjeve intimne bračne ljubavi i prokreacije? Cr¬ 
kva je do sada govorila da je porod glavni cilj braka. Drugi vatikanski 

koncil istu je istinu izrazio neposrednije, kako smo vidjeli u prošlom- 
članku; stoga bi netko mogao s punim pravom opaziti da se ne spašava 
zahtjev teološke metode tvrdnjom da nije baš točno tvrditi kako je po¬ 
rod glavni cilj ženidbe. Ta bi negacija bila kontradiktorno oprečna afir¬ 
maciji crkvenog učiteljstva. 

Ovakvim postupkom jest-nije odnosno nije-jest ne samo da se ide 
u prostor »noviter« nego i »nova« (Denz 3626). Ne mislim samo na po¬ 
trebu čuvanja izraza koji su nekako posvećeni vjekovnom uporabom 
(Denz 3883) nego mislim da pojedinac ne iznosi sadržajno novu 
istinu. Poklad vjerskih istina nije povjeren pojedinim kršćanima ni 
pojedinim teološkim piscima, nego crkvenom učiteljstvu (Denz 3886). 
Teolozi mogu i moraju produbljivati nauku Crkve, integrirati u nju nove 
istine, izražavati sve te istine na shvatljiviji način, ali suprotstavljajući 
im »nove« ili sadržajno »oprečne«, zadire se u sam sadržaj tih istina. 

O ovoj osnovnoj smjernici teološkog raspravljanja suvišno je i go¬ 
voriti. A Pavao VI se često navraća na ovu misao, jer — vidi se — da¬ 
nas se mogu opaziti pretjeranosti u autonomnom tretiranju nekih teo¬ 
loških pitanja. Svi smo uvjereni u istinitost riječi Pavla VI, naime, da 
Koncil toliko vrijedi koliko nastavlja život Crkve, jer Koncil taj život 
ne prekida, ne izobličuje ga, ne pronalazi ga; on ga potvrđuje, razvi¬ 
ja, usavršuje i posuvremenjuje.' U posljednje vrijeme opet se navraća 
na istu misao, da — naime — upozori na skrajnosti pretjeranog progre- 
sizma i integrizma. Značajne su riječi Papine o nimalo vedrim duhovnim 
i povijesnim prilikama što ih Crkva proživljava u nekim zemljama. Cr¬ 
kva zbog toga trpi, a pastiri Crkve su zabrinuti, i to im prouzrokuje veli¬ 
ke boli. Takvo stanje ne pruža nade da će se doći do obnove koju je Kon¬ 
cil želio. Kod nekih katolika »ideja promjene preuzela je mjesto 
koje pripada ideji posuvremenjenja (aggiomamento) kako ga 
je zamislio Ivan XXIII. Na taj način, tom vrlo vjernom Pastiru Crkve 
— pro*iv jasne istine i protiv pravednosti — pripisuju se ne samo ob¬ 
noviteljske nego koji put i everzivne ideje u nauci i disciplini Crkve. 
Mnoge se stvari u životu katolika mogu ispraviti i modificirati, mnoga 
se naučavanja mogu produbiti, integrirati i iznositi u dostupnijim izra¬ 
zima. mnoge norme mogu biti pojednostavljene i bolje adaptirane po¬ 
trebama našeg vremena, ali, o dvjema se stvarima ne smije diskutirati: 
o istinama vjere, autoritativno sankcioniranim od predaje i crkvenog 
učitelistva, i o bitnim zakonima Crkve, dosljedno — o posluhu prema 
nosiocima pastirske uprave... Zato: obnova, da; samovoljna promjena, 
ne; uviiek nova i živa povijest Crkve, da; historicizam koji razara tra 
dicionalni dogmatski poklad, ne; teološka integracija prema naučavan ju 
Koncila, da; teologija prilagođena slobodnim subjektivnim teorijama, 
počesto uzetim iz protivničkih izvora, ne .. .«- 

TJ istom smislu, ne čini mi se teološki ispravnim tvrditi da se pos¬ 
lije Drugog vatikanskog koncila može govoriti ili pisati protiv dosadaš¬ 
nje nauke Crkve kojoj je porod glavni cilj braka. Prije svega zato, jer 
se nijedna istina crkvenog naučavanja ne može na laku ruku odbaciti 
(»aut omnis tenetur, aut omnis obucitur«, Denz 3626), a da se ne odbaci 

!. U govoru 8. XII 1966 : usp. BS (1967) str. 317. 

2. Isti, u govoru 25. IV 1968: vidi L'Osser. Rom. od 26. IV 1968. 

autoritet crkvenog učiteljstva kao takav. A osim toga, osnovno je na¬ 
čelo u povijesti Koncila naglašeno odmah na početku: da Koncil neće 
ništa radikalno nova iznijeti. 3 4 Napose pak u pitanju braka Koncil izri¬ 
čito govori da namjerava samo neke točke Kristove nauke postaviti u 
jasnije svjetlo (GetS, br. 47). Nauka o ciljevima braka (GetS, br. 48 i 
50) izrečena je u manje školskoj, ali u istoj sadržajnoj terminologiji. 

Ako tako uokvirimo smjernicu traženja novih osvjetljenja u sjeni 
crkvenog naučavanja, za teologa ostaje potpuno irelevantno što je fran¬ 
cuski parlament dopustio antikoncepcijska sredstva u reguliranju poro¬ 
da. Još manje ima vrijednosti tvrdnja da treba zadovoljavati »vjernike« 
i zato tražiti novu teologiju braka. Uvjeren sam da svaki kršćanin zna 
da se istina ne prilagođuje, a način prikazivanja iste istine ne može ru¬ 
šiti njezin sadržaj. Zacijelo, kršćanin i katolik ne može preporučivati 
bludnu bračnu ljubav kao sredstvo zadovoljenja prohtjeva brač¬ 
nih drugova, jer sviđati se ljudima znači otkazati službu Kristu (Gal 1, 
10). Iznositi pak istine na dostupan način, pravilo je svih vjekova. 

Zar se može ustvrditi da refleksije o teologiji braka idu za tim da 
preporuče upotrebu antikoncepcijskih sredstava za reguliranje poroda? 
Ne bih se to usudio reći, iako kontekst daje naslutiti da su članci i 
refleksije išli za tim. Osim mnogo višeznačnih izraza, tu se nalazi oso¬ 
bito važna i pogibeljna tendencija da se mnogošta prepusti odgovornosti 
bračnih drugova a da se u isto vrijeme ne naglasi kako su dužni svoju 
savjest lormirati prema normama objektivnog morala (GetS, br. 50; CS, 
br. 6) i prema naučavanju Crkve (GetS, br. 51). A isto tako pažljivom 
oku ne može izbjeći tendencija da se u člancima previše naglasi kako 
je za ispravnost djelovanja glavna nakana i dobra volja, a kao da Bog 
ne vodi uopće računa o vanjskoj komponenti čina. Očito da bismo s 
lim tvrdnjama bili na terenu čiste »nove moralke«. 

Nije jasno kakav konkretan stav zauzimaju te refleksije o braku 
prema odluci francuskog parlamenta. Oba su članka maglovita, izrađe¬ 
na u zvučnim frazama, ali ne dodiruju srčiku problema, tj. onaj kon¬ 
flikt o kojemu govori GetS, u br. 51. Drugim riječima: da li je moguće 
unaprijediti teološko produbljivanje problema ignorirajući ili zapostav¬ 
ljajući praktične, obvezatne smjernice, po kojima se do danas mo¬ 
ra ravnati svaki vjernik?! 

Pijo XI u Časti connubii naziva »zločinačkom sloboštinom« svaki 
pothvat da se prokreativni čin liši inherentne prokreativne snage a da 
se ide za nasladom odbacujući porod (Denz 3716; 3718). To će kasnije 
Pijo XII potvrditi pozivajući se na naravni i božanski zakon.' Pavao VI 
smatra atentatom na život svaki zahvat u proces prokreacije od rodite¬ 
lja cio kolijevke, jer da finalitet u prirodi izrazuje Božju volju, dakle 
za čovjeka zapovijed. 5 Desetak godina kasnije isti Papa naglašuje kako 
nikomu nije dopušteno da brani ili iznosi nauku protivnu naučavanju 
prošlih papa dok njemu, možda, savjest ne bi diktirala da iznese neku 
drugu nauku. 6 Poznato je da je Pavao VI i pred UN, 4. X 1965, odbacio 


3. IVAN XXIII u govoru dne 11. X 1962: PAVAO VI u govoru dne 29. IX 1963. 

4. PIJO XII, u izd. Utz-Groner, br. 1113-1114; br. 1130 si. 

5. L’Osser. Rcm. 28. IX 1953. 

6. U govoru dne 23. VI 1964. 

svaku umjetnu metodu rješavanja demografskog pritiska. Konačno, isti 
je Papa rekao ovo: »Norma koje se do sada držala Crkva, integrirana 
od mudrih smjernica Koncila, zahtijeva da se velikodušno i vjerno op¬ 
služuje. Neka nitko ne misli da ta norma nije obvezatna, kao da se sa¬ 
da crkveno učiteljstvo nalazi u stanju dvoumice; ne, ono se nalazi u 
stanju proučavanja i razmatranja onoga što mu je predočeno, i vrlo se 
pažljivo promatra.« 7 

Poslije ovih riječi svima mora biti jasno kojim se putem moraju 
tražiti nova rasvjetljenja u tom pitanju. Hoćemo Ii se nadati nekoj ra¬ 
dikalnoj promjeni nauke? Ne mislim. Ivan XXIII bio je povjerio pro¬ 
učavanje tog pitanja samo šestorici; Pavao VI god. 1964. imenovao je 
komisiju od oko 75 stručnjaka, 8 a danas se govori o posljednjoj komi¬ 
siji »superperita« od samo 12 članova, no decizivnih riječi o idejnom 
metežu što ga stvaraju pojedini pisci još nema. 

Čini mi se presudnim u tom pitanju i u metodi traženja novih ras¬ 
vjetljenja upravo činjenica da dok Crkva inzistira na zahtjevima priro¬ 
de, modemi neoteologisti kao da taj kriterij zabacuju. A to je, po mom 
mišljenju, glavni čvor pitanja. Neki se straše govoriti o zahtjevima na¬ 
ravi ili prirode, jer možda smatraju da je grijehom onesposobljena da 
bude kriterij dobra i zla; neki opet smatraju da je taj izraz skolastičkog 
porijekla, zato ga a priori i počesto iz krupnog neznanja odbacuju. Ne 
zaboravimo da i Sv. pismo apelira na neko prirodno znanje (Jud 10) u 
pitanju bludnog grijeha, a sv. Pavao se obara na protuprirodni način spol¬ 
nog doživljavanja (Rim 1, 27). Prirodna spoznaja Boga, svim ljudima 
zajednička, uključuje i prirodnu spoznaju moralnih obaveza, npr. da se 
protuprirodno čovjek spolno ne iživljuje (Rim 1, 18—32). Čini se da je 
dovoljan prirodni kriterij prosuđivanja pa da se prosudi kako preko 
prirodnih zakona, preko prirodnog finaliteta Bog govori čovjeku. Poš¬ 
tivati taj finalitet znači poštivati Božje riječi, Božju volju. 

Nije li glavna poteškoća protiv metode da se ljubav postavi u srce 
i središte braka, na protivan način od onoga kako je postavlja crkveno 
učiteljstvo, u tome što taj pokušaj ne opslužuje dovoljno red 1 juba- 
v i? Red ljubavi za kršćanina je obvezatan kao i sama ljubav. To znači 
da kršćanin ne smije više ljubiti ono što mora ljubiti manje, niti jed¬ 
nako ljubiti ono što mora više ljubiti. Predati se biološkoj ljubavi više 
nego duhovnoj ili kreposnoj; u slučaju konflikta između zahtjeva spol¬ 
nog ili somatskog ujedinjenja i pozivu kršćanske bračne spolne čistoće 
prednosti dati somatskom ujedinjenju; pod pojam «ljubav« nediferenci¬ 
rano strpati sve vrste te ujedinjavajuće snage; prepustiti bračnim dru¬ 
govima kao mjerodavnim i vrhovnim faktorima da odluče o broju dje¬ 
ce bez obzira na prirodni. Božji i dosadašnji crkveni zakon, i si. — sve 
to znači ljubavi prema sebi, prema tijelu, ljudima dati prvo mjesto i 
time istjerati ljubav prema Bogu s njenog položaja. Teolog uvijek mo¬ 
ra imati pred očima ovu poredanost i podređenost vrednota. U protiv¬ 
nom slučaju on je extra viam. 


7. Isti. u govoru 28. X 1966. 

8. II Dossier di Roma — na talijanskom jeziku publiciran 1967. Knjiga sadrži mišljenja 
Papinske komisije zadužene da prouči pitanje reguliranja poroda. Publikacija je pobudila vrlo 
živo zanimanje, ali i negodovanje. Tajnik Komisije. P. Riedmattcn. nazvao je tu publikaciju 
činom nepravde, jer da je neovlaštena i pristrana. 

1) Ljubav se stavlja u srce i središte braka ne amurističkim fra¬ 
zama, nego tako da kao unitivna snaga života bračnih drugova svu dje¬ 
latnost usmjeri prema prokreaciji, djeci, jer ako je ona kao forma brač¬ 
nog života, njena je forma porod i odgoj djece. To je pozicija crkvenog 
učiteljstva, za teologa norma- mišljenja i postupanja. 6 Prevedeni prvi 
članak u Svescima ima i tu neprimjerenu refleksiju da su se Francuzi 
unatrag 100 godina izražavali pretjerano, ekstrapolirano. Za teologa to 
malo ili ništa ne znači. Možda bi ipak u našoj prevodilačkoj djelatnosti 
trebalo paziti da ne raste svaka biljka na svakom terenu, te da slične 
fraze postaju donekle groteskne. 

2) Ne samo teolog nego i svaki objektivni promatrač s velikom 
će skepsom prihvatiti tvrdnju da danas o braku i mlađi imaju visoku 
ideju te da današnje poimanje braka ide za tim da se združi duh i ti¬ 
jelo, kao i to da se danas vjenčavaju iz ljubavi, itd. Možda bi slične 
tvrdnje pristajale žurnalistici, vulgarizatorskoj štampi, govorničkim tri¬ 
binama i si., ali pred dokaznim verifikatornim postupkom one nemaju 
uopće oslona. To je trijumfalizam vrlo prozirne naravi. Deformacije bra¬ 
ka naglašene su u koncilskom tekstu na vrlo jasan način (GetS, br. 47). 
Ne znam da li pisac posjeduje statističke podatke o tako »zdravoj« brač¬ 
noj klimi u krugovima francuskih obitelji, ali opravdano sumnjam. 

3) Nije lako reći da li se prije vjenčavalo jedino zato da bi se ima¬ 
lo djece. Takav bi brak kao »laboratorij« djece doista bio protiv tota¬ 
liteta ljudskog i kršćanskog života. Ali kako bi izgledao naslov kada bi 
se ovako postavilo: danas se vjenčava jedino zato da se nema djece? 
Danas se vjenčava zato da se udovolji veneričnom instinktu? 
Da se izigra p r i r o d a? Da se iz života ukloni svaki trag samo- 
svladavanja? 

4) Teolog će zabaciti svako matematičko nametanje broja djece, 
kako sam iznio na drugom mjestu. 10 Ali teolog neće jednostavno preba¬ 
citi na bračne drugove pravo da o tome odlučuju a da se ne potrudi, u 
svrhu integralnosti nauke, da upozori kako su bračni drugovi dužni pri 
svemu tome gledati na objektivne norme morala, kako je očito iz kon- 
cilskog teksta (GetS, br. 50. i 51). Teolog će naglasiti da je to odgo¬ 
vorna odgovornost, a ne samovolja, hedonizam, naturalizam i si. Zah¬ 
tjevi objektivnog reda morala vrijede za sva područja ljudske aktivnos¬ 
ti.' 1 Bez osvrta na objektivni red morala nije uopće moguće vidjeti mo¬ 
gućnost sloge među teolozima. Kao što je nemoguće naći dodirne točke 
između katoličkih pisaca ako se ne polazi od tvrdnji crkvenog učitelj¬ 
stva, nego se zauzima stav oprečnosti, tj. nekako protiv jasno formuli¬ 
rane nauke u Crkvi. S ovim naime treba da teolog bude prije svega na 
čistu: kako povezati nove prijedloge s postojećim naučavanjima o istom 
pitanju. Mimoilaziti tu metodu isto je što i osuditi sebe na beskoristan 
rad. Zakon kontinuiteta nadovezuje se na zakon istog života u Crkvi, 
prisutnosti Duha. 


9. PIJO XII, u nav. izd., br. 930; 943—956; 1044; 1164. 

10. Vidi BS (1964) str. 271—277. 

11. Inter mirifica, br. 6. 

Ovo će svaki teolog usvojiti, jer problematično je previše prepušta¬ 
ti slobodi bračnih drugova. O kojoj se slobodi radi? Psihološkoj ili či¬ 
njeničnoj? Moralnoj ili reguliranoj normama morala? Slobodi koja jest 
ili koja bi morala biti u skladu s pozivom čovjeka i vjernika? Sloboda 
nije apsolutna vrednota. Sjetimo se da je povod enciklici Časti connubii 
bio upravo u tome što je prethodno jedna deklaracija protestantskih 
Crkava previše polagala na tu slobodu bračnih drugova u pitanju regu¬ 
liranja poroda. Čovjeka ne uzdiže konstatacija slobode, nego upotreba 
slobode u skladu sa zahtjevima viših kriterija djelovanja, npr. usmjere¬ 
nje prema postizavanju vječne sreće. 

Prema tome, teolog je pozvan ne da se služi zvučnim frazama o slo¬ 
bodi, koliko da traži dokle dopire prostor slobode a odakle počinje po¬ 
trebna konformiranost, dokaz odgovorne slobode. Možemo li reći da se 
psihološka sloboda proteže dokle i moralna? Ne, jer se ne poklapaju. 
Možemo li reći da će bračni drugovi upotrebljavati sredstva za reguli¬ 
ranje poroda bez osvrta na naučavanje učiteljstva Crkve, bez njenog 
tumačenja prirodnog zakona? Eto, tu je pitanje. 

5) Doista je neshvatljivo kako pisac može ustvrditi da danas do¬ 
življavanje prave ljubavi traje mnogo duže negoli nekoć. Govori li pi¬ 
sac na bazi statistike, ankete, ili samovoljno?! Ne stoji li nasuprot loj 
tvrdnji očita istina da se danas brakovi razdvajaju češće negoli ika¬ 
da prije?! Nije li rastava brakova — a da se o drugim deformacijama 
i ne govori — najbolji dokaz da je d a n a s na snazi najčešće deformi¬ 
rana ljubav, koja ne razumije drugoga, ne podnosi ga, ne zna trpjeti? 
Ovako jeftine tvrdnje sigurno ne pomiču pitanje bračne problematike 
naprijed, radije recimo da šire svijet iluzija. 

6) Ono što pisac članka iznosi pod ovim brojem, doista prelazi sve 
mjere ozbiljnog raspravljanja. Promatra situacije arbitrarno, bez doka¬ 
za. Tvrdi što treba dokazati, pa iz toga izvodi zaključke. Nije glavno pi¬ 
tanje inzistirati na ljubavi, koliko je važno inzistirati na regulirandj lju¬ 
bavi. Ljubavi u dvoje, ali koja ne ruši ljubav obojega prema Bogu. Ko¬ 
ja je ljubav tako važna u braku? Sigurno ona na koju se prikladno mo¬ 
že nadovezati sakramentalna ljubav, a to može biti samo kreposna lju¬ 
bav. Zar je potrebno naglašavati da ljubav traži regulaciju? 

7) Ovaj je broj latentno prepun dvosmislenosti. Znači li, prije sve¬ 
ga, da zdravstvene i socijalne neprilike u kojima mnogi brakovi žive 
znače oslobođenje od odgovorne odgovornosti i ljubav od potrebe da 
bude regulirana od viših kriterija? Napose je nedorečena misao izražena 
u ovom obliku: »Danas već vlada suglasnost da se u ženidbi mora nala¬ 
ziti izmjenična ljubav i volja za osobnu odgovornost u pitanju prokre- 
acije.« Zar je prije itko tvrdio da u braku nije potrebita izmjenična 
ljubav? A što uključuje ta osobna odgovornost u pitanju prokreacije? 
Po načelu isticanja onoga što je glavno, rekao bih da je ovdje bilo neop¬ 
hodno nužno ustvrditi da li se, recimo, ta osobna odgovornom: :a vjer¬ 
nika može pomiriti s činjenicom što je francuski parlament uzakonio 
antikoncepcijsku pilulu. 

Zar je zbilja način »kako će se sami supruzi vladati i kako će pro¬ 
življavati svoju ljubav« mjerodavan da se pravilno primijeni ljubav i 
da odgovornost ne pređe u neodgovornost ili bolje u ubrojivu odgovor- 

nost? činjenice ne stvaraju moralna pravila, a dobra nakana ne oprav¬ 
dava po naravi zle postupke. To bi bilo teološko gledište i na te tvrd¬ 
nje, kada se već raspravlja o teologiji braka. 


II 

U drugom članku pisac je liječnik. Na početku je rečeno koje je 
njegovo mjesto u raspravama o teologiji braka. Kada liječnici i psiho¬ 
lozi riješe problem pilula, ne znači da je to rješenje mjerodavno za teo¬ 
logiju braka. Moralist ima svoju metodu, različitu, ponekad i protivnu 
zaključcima medicine. To je očito, npr., u pitanju spermatologije. Kad 
bismo htjeli tražiti smjernice za napredak u tom pitanju uz pomoć li¬ 
ječnika, rekli bismo da od liječnika očekuju svi dobronamjerni uspjeh 
u pronalaženju sredstva gospodarenja nad prirodom, ne da se njezin 
prirodni proces paralizira, nego iskoristi, ukroti, u skladu s normama 
morala. U tom pravcu moglo bi se govoriti o regulatornoj, za razliku 
od inhibitorne pilule, o čemu sam raspravljao na drugom mjestu. 1 * Da¬ 
nas se govori i o »superpiluli«, koja bi djelovala na hipofizu, a ne izrav¬ 
no na seksualne izvore u strogom smislu. Međutm, o tome drugdje. Sva¬ 
kako, da je članak i u toj najnovijoj raspravi rekao nešto, bilo bi svrsi- 
shodnije. 

Moramo svi ustati na obranu spontanosti protiv tehnicizma u bra¬ 
ku. No s time nije sve rečeno. Nije li tehnicizam i u tome da se poku¬ 
šava seksualno iživljavanje rastaviti od moralnih diktata? Tehnicizam 
je i u tome da se traže razni načini spolnog iživljavanja u pravcu po¬ 
puštanja hedonizmu, a to je — recimo iskreno — tehnicizam koji de¬ 
gradira. Tehnicizam se može svladati ili prijeći uvrštavanjem bračne 
problematike u jedinstvo svijesti čovjeka i kršćanina, prijelazom u pros¬ 
tor ispunjen dinamikom onoga »homo moruni«, i to s ljudske i s kršćan¬ 
ske perspektive. 

I) Neuroze nemaju samo jedan izvor. Na mjestu bi bilo pitanje: Ko¬ 
liko upotreba antikoncepcijskih pilula pogoduje pojavi neuroza?! Još 
prije, koliko popuštanje hedonizmu sa psihološkog gledišta škodi for¬ 
miranju jedinstvene čovječje ličnosti?! O tome su i stari ostavili mud¬ 
rih opaski. 13 Teolog pak ne može govoriti o hedonističkoj ljubavi a da 
ne vodi računa o podacima iz teologije o iskonskom grijehu, koji je 
činjenica. Tražiti rješenje bračne problematike bježanjem u prostor nas¬ 
lada ili hedonizma, nije nimalo teološka metoda. Teolog promatra sva¬ 
ku nasladu kao dodatnu vlastitost, ne prvu. 

K tome još ovo: hedonizam u dvoje ostvaruje se upravo u slučaju 
kada bračni drugovi zapostave zahtjeve bračne spolne čistoće a ruko¬ 
vode se kao mjerodavnim kriterijem pozivom na nasladu. U tom »uto¬ 
čištu« nalazi se i zapostavljena ljubav prema bližnjemu. Ljubav se, nai¬ 
me, brine za napredak, razvoj osobe bračnog partnera; to jest, ona mo¬ 
ra ići za tim da bračni partner stječe vrednote kreposti, duha i da se 
tako razvija. I to ne suprotstavljajući se zahtjevima duha i milosti, ka¬ 
ko nam jasno tumači crkveno učiteljstvo o tom pitanju. 

12. Vidi BS (1966) scr. 409-412. 

13. SV. TOMA, De regimlne prtocipum, knj. IV, pogl. 4. 

2) Neispravno je stavljati u isti red Oginovu teoriju i antikoncepcij- 
sku inhibitornu pilulu. To je jasno rekao Pijo XI i Pijo XII (Denz 3718; 
Pijo XII — br. 5494-5495). Jasno da liječnik ne ulazi u problematiku s 
istog gledišta kao i teolog, ali to je jedan razlog više da se mišljenje 
liječnika ima držati u podređenosti, integrirati ga u zdravu teološko-mo- 
ralnu nauku. 

Istina je da ne postoji moralka bez ljubavi, štoviše, može se reći da 
je ljubav na početku svake čovječje djelatnosti, ali postoji moralka ko¬ 
ja govori o raznim vrstama ljubavi i o tome kako je ljubav s nekog 
gledišta na početku svakog grijeha. 14 A ovom prilikom je potrebno na¬ 
glasiti još nešto: izvan crkvenih krugova pod izrazom »ljubav« redovi¬ 
to se razumijeva ona strastvena, više-manje nepodložna moralnim pro¬ 
pisima. Zato ponekad pisanja crkvenih krugova izgledaju deplasirana, 
pa je potrebno taj izraz »ljubav« demitizirati. Uostalom, može li itko 
ustvrditi u kojem postotku kod kršćana biološki element nastupa na 
štetu kreposne i milosne sfere?! 

3) Crkva ne prihvaća ni Oginovu teoriju bez nekih uvjeta, kako je 
očito odnosno kako mora biti očito svakom teologu, tj. za njenu upo¬ 
trebu moraju postojati objektivno važni razlozi. Stoga teolog ne prihva¬ 
ća tvrdnju da je Crkva prešla na »moralku pilule«. Ako Crkva proučava 
pitanje pilule, to je zato da spasi zahtjeve moralnog reda u invaziji 
tehniziranog izigravanja prirode. Ona je, dakle, nekako »prisiljena« da 
o tome govori — da spasi interese duše. 

Bilo bi zanimljivo da pisac iznese podatke o tome koliko je trajalo 
to razdoblje kada se brak smatrao samo kao funkcija stvaranja, jer 
je — naprotiv — očito da se uvijek promatrao i kao odgovor na aspira¬ 
cije ljubavi od najniže do najviše. Ta ljubav se nadovezuje na poziv da 
budu jedno tijelo, jedno biće (Post 2, 24), kao kasnije na Augustinov 
»bonum fidei«, lijek protiv pohote, danas kao sredstvo izgradnje inte¬ 
gralne ličnosti, itd. 

Krist je ustanovio sakrament ženidbe. Međutim, sakramentalna di¬ 
menzija ne može integrirati grešnu ljubav kao takvu. Brak ne može biti 
trajan ako čovjek vlastitom voljom postavlja uzroke rastave. Sakra¬ 
mentalna ljubav neće posvetiti bračne drugove ako se ovi opiru sred¬ 
stvima posvećenja, kao što je vježbanje u krepostima, odricanje itd. 
(Denz 3713). Unutar pak moralne zakonitosti sva se dinamika psiho¬ 
loške ljubavi može integrirati u sakramentalnu ljubav, jer sveta ljubav 
ne uklanja zakonitost prirodne ljubavi, kao što ni vjera ne uklanja za¬ 
konitost naravnog razuma.’ 3 

Moralka prokreacije nije nikada bila isključivo zastupana u kru¬ 
govima autentičnih predstavnika crkvene misli. To su bile više neke 
sklonosti na maniheizam. Očito da moralka prokreacije ne predstavlja 
za sebe neko savršenstvo, ali se mnogo manje zadovoljenje venerične 
ljubavi na štetu spolne bračne čistoće može smatrati savršenstvom za 
sebe. Suština je problema u nečemu što pisac članka nije uopće dodir- 


14. U I—II, q. 2S, art. 6 piše: »Omue agens, quodcumque sit, agit quamcumquc actionem 
ex aIiquo amore«; a na drugom mjestu: »Inordinatus amor sui est causa omnis peccati« (I—II, 
q. 77, art. 4). 

15. SV. TOMA, I P, q. 1, art. 8 ad 2; q. 60. art. J ađ 3. 

nuo: kako uskladiti nadnaravnu ljubav bilo u samom prokreativnom 
bračnom činu bilo u pozivima prokreativne potencije bračnih drugova? 
Katolička moralka traži rješenje za taj problem, upravo za taj. 

Sv. Pavao piše da će se žene spasiti, sebe naći, vršenjem majčinskih 
dužnosti, a ne stavom ljubavnice ili one s kojom se muž pod izlikom 
ljubavi seksualno iživljuje (1 Tim 2, 15). I mladim udovicama naređu¬ 
je da se stave u službu čovječanstva — rađanjem (1 Tim 5, 14). To sv. 
Pavao nije pisao kada je trebalo očuvati malobrojno pleme, nego uka¬ 
zuje da protuprirodno postupanje u tom pitanju spada na poganstvo, 
kršćani pak da su svjesni svoje staleške bračne dužnosti, svoga speci¬ 
fičnog prokreativnog poziva da, odazivajući se tom pozivu, služe duhu i 
milosti. 

4) Ne opaža li se očito da pisac izdvaja ulogu zadovoljenja spolnih 
aspiracija u braku iz same bitnosti braka? A to nije ispravno. I spolno 
doživljavanje nalazi se u srcu braka prema autentičnoj kršćanskoj kon¬ 
cepciji. Seksualnost spada na strukturalni zakon čovječjeg ustrojstva. 
Doista, stanje poslije iskonskog grijeha pooštrava dijalektiku bračne 
l jubavi, ali narav je ostala u biti ista. Pretjeranost požude jest ipak do¬ 
nekle plod iskonskog grijeha, snažno vuče na grijeh ili neurednost (Denz 
1515). 

Reklo bi se da pisac članka naginje na protestantsko poimanje ljud¬ 
ske naravi kakva je ona poslije iskonskog grijeha. Isto tako dobiva se 
dojam da je sklon protestantskom poimanju odnosa između ženidbe i 
celibata (Denz 1810) ili poimanju modernih anticelibatara (Denz 3911). 
U svakom slučaju, način iznošenja katoličke nauke nije jasan; mjestimi¬ 
ce je, lako se može shvatiti, neuravnotežen. 

Hoćemo li brak i celibat kategorizirati prema rasporedu superior¬ 
nosti i inferiornosti? Za katolika je dogmatski jasna istina da je celibat 
iznad bračnog života (Denz 1810), da zavređuje višu pohvalu (Denz 
1353; 3911). Postoji dakle stvarna, ontološka poredanost, odnosno više 
i nile između celibata i braka. Međutim, podređenost u poredanosti ne 
znači »inferiornost« u lošem smislu. Crkva se od toga više puta ogra¬ 
dila ističući vrijednost braka (Denz 206; 321 itd.). Još manje je istina 
da bi taj niži vrijednosni stupanj braka značio neku suprotnost prema 
pozivu na svetost. O svemu tome može se vidjeti u enciklici Pavla VI od 
24. VI 1967. 

Za uspješnost teološke rasprave o braku s ovog gledišta uspoređi¬ 
vanje celibata, redovništva i braka moraju nam kao katolicima poslužiti 
upozorenja Pavla VI: »Teološku integraciju prema naučavanjima Kon¬ 
cila, da; teologiju u duhu konformizma prema subjektivnim teorijama, 
često posuđenim ođ protivničkih izvora, ne; Crkvu otvorenu prema eku¬ 
menskoj ljubavi, prema odgovornom dijalogu, priznavajući kršćanske 
vrijednosti odijeljenoj braći, da; irenizam koji odbija vjerske istine ili 
se pokazuje sklonim prilagođavanju nekim negativnim načelima koja 
su favorizirala odvajanje tolike kršćanske braće od središta jedinstva 
katoličke zajednice, ne .. .«’* 

5) Za katolika svi su ciljevi braka u nekoj podređenosti. To je do¬ 
sadašnja nauka. »Po svojem prirodnom obilježju i bračna institucija i 


16. v. L'Osser. Rom. od 26. IV 1968. 

bračna ljubav usmjereni su prema rađanju i odgajanju djece« (GetS, 
br. 48), i djeca su nekako »fastigium« ili kruna i braka i bračne ljuba¬ 
vi. Bračna aksiologija označena je vrlo jasnim riječima. 

Tu, dakle, nalazimo ljubav u srcu braka, u njegovoj naravi. Nala¬ 
zimo je zajedno s prokreacijom kao finiš operis, rekli bi stari. Ali lju¬ 
bav koja se nalazi u srcu braka jest ona prokreativna, a ne antiprokrea- 
tivna, jer tada nije bračna ljubav, nego prosti hedonizam »u dvoje«. Taj 
sebi dopušta »solam sine onere voluptatem explere« (Denz 3716), tj. za¬ 
sititi instinkt za nasladama a odbaciti dužnost poroda, prokreativnu 

Katolička Crkva davno je izrekla svoju nauku o mogućnosti da i 
oženjeni dođu u nebo kao i zavjetovani u spolnoj čistoći (Denz 802). 
Ne može se ipak zanijekati očita istina da redovništvo istom svojom 
strukturom pruža mogućnost bržeg i lakšeg napredovanja u savršenstvu 
te da omogućuje efikasnije angažiranje u Božjoj službi. 

6) Može li se doista govoriti o raznim stanovištima katolika u pita¬ 
nju ograničavanja poroda? Istina je da postoje razna mišljenja, ali 
kada se raspravlja o tome koje je mišljenje mjerodavno, katolik zna 
što mu je dužnost. Sinovima Crkve nije dopušteno prianjati uz rješenja 
koja je Crkva odbacila (GetS, br. 51). Koja je pak odbacila, koja i da¬ 
nas još odbacuje — jasno je iz gore navedenih tekstova. 18 

U katoličkoj atmosferi neobično zvuče riječi o tome kako se na op¬ 
tuženičku klupu poziva sve što se odnosi na seksualnost. To autentična 
katolička moralka nikada nije učinila. Sloboštinu je seksualnosti osuđi¬ 
vala i osuđuje (Denz K 4 cc). Naučava i u ovom pitanju ono što će os¬ 
tati uvijek istina (Denz 1515). Uvijek će odbijati bludnu ljubav, jer to 
je poganstvo. (Denz K 4 ec; 4 ed). 1 ’ 

7) Posve je shvatljivo da pojedini pisci odrazuju povijesni moment 
u kojemu pišu. Isto tako oni ne mogu prescindirati od običaja svoga 
naroda, svojih suvremenika. Ako je koji pojedini katolički pisac više na¬ 
glasio poziv na djevičanstvo, karakterizirajući brak kao neko popušta¬ 
nje tjelesnosti, to ne znači da je to isticanje djevičanstva u toj mjeri 
ujedno objektivno iznošenje katoličke nauke. Čemu vodi toliko inzisti- 
ljubav. Očito je da odvajanjem naslade od prokreativne uloge bračne 
ljubavi uključuje doista tešku vivisekciju. 17 

ranje na pisanju pojedinih pisaca? Nije li ispravnije potražiti nauku 
crkvenog učiteljstva? Začudno, doista, da se raspravlja o »teologiji« bra¬ 
ka a da ni na jednom mjestu nema poziva na učiteljstvo Crkve, koje je 
svakom teologu i kršćaninu bližnja i opća norma istine i teološkog nau- 
čavanja! 


17. P1J0 XII, u nav. izd., br. 1147: 1150 si. 

18. Posve ispravno izdavač talijanskog izdanja spomenutog Dosslera na str. 11. donosi bilje¬ 
šku: »Sto se tiče normiranja prakse i formiranja savjesti vjernika, smatra se mjerodavnom nor¬ 
ma proglašena od Pavla VI«, tj. ona tradicionalna. Ipak. neki teolozi pišu da u današnjoj situa¬ 
ciji, dclk traje rasprava, dok su mišljenja podijeljena, a Papa je najavio svoju riječ — bračni 
drugovi mogu biti pušteni in bona fide u pitanju pilula. Svakako, to ne znači prejudicirati ko¬ 
načnoj riječi Pape, to znači samo prolazno se odnositi pasivno prema možda ukorijenjenoj 
praksi, jer mišljenje u prilog te prakse zastupaju mnogi teolozi. Razumije se, pasivno držanje 
može biti diktirano od pastoralne razboritosti, ali to je nešto drugo nego savjetovati, braniti, 
odobriti ili propovijedati, širiti tu praksu. U ovom posljednjem slučaju značilo bi postati formal¬ 
nim kooperatorom u činu koji je od Pape proglašen nedopušten. 

19. v. BS (1966) str. 94—104. 

Biblicisti pišu kako su Grci i Rimljani smatrali hedonizam nečas¬ 
nim, a kako je Izabrani narod poticao na prokreativnost, ali »nema 
morala koji bi tako strogo i često osuđivao sve oblike bludnosti« kao 
što je moral toga naroda.* 0 Kako se povijest približavala pojavi kršćan¬ 
ske ere, sve se više opaža zanimanje za ideal spolne čistoće. Djevičan- 
stvo se prihvaćalo i iz žarke ljubavi prema životnoj mudrosti i iz želje 
da se dokaže ljubav prema Bogu iznad svega. 2 1 Od drugog vijeka mnogi 
se kršćani obvezuju na djevičanstvo sve do smrti, a djevice su stanova¬ 
le zajedno. 2 * 

Sve je ovo u skladu s načelima i prirodnog i objavljenog morala. 
Crkva je pozvana da tumači načela prirodnog moralnog reda koliko ona 
izviru iz ljudske naravi (LR, br. 14). 

8) Teološko promatranje bračne problematike, preciznije govoreći: 
reguliranje poroda, ne čeka da liječnici ustanove dokle dopire moguć¬ 
nost kontrole biološkog dinamizma, za to promatranje mjerodavno je 
pitanje: koliko je ta kontrola u skladu s načelima objektivnog moral¬ 
nog reda? 

Zato je neispravno reći da bi svako ograničavanje poroda bilo ne¬ 
prihvatljivo. Teorija Knaus-Ogino, svojevoljna apstinencija, možda i re- 
gulatoma pilula đe jacto ograničavaju porod, ali ne postupaju protu¬ 
prirodno. Lako je reći da bračni drug mora odgovoriti pozivu ljubavi 
svoga partnera, to je govorio i sv. Toma,- 3 ali je pitanje drugih okolnosti. 

Bez sumnje — tvrdi se u članku — postoji filozofija pojedinih či¬ 
na. Svaki pojedini čin mora biti u skladu s cjelinom kršćanske savjesti 
bračnih drugova. Ima ih koji suprotstavljaju filozofiju pojedinih čina 
filozofiji cjeline ivota. Tako pisac piše da je »moralka života«, a ne ma 
ralka odjelitih čina, »prava moralka Evanđelja«. Sto to znači? Da se pa 
jedini čin ne izdvaja iz cjeline jedinstvenog subjekta? To je očito. 

Problem nastaje kada se načelo cjeline uzima kao protivno načelu 
valoriziranja pojedinih svjesnih čina. Kao da pojedini čin nije vrijedan 
valorizacije, nego da se gleda cjelina života. To bi značilo da se ne os¬ 
vrćemo na pojedine čine bračnih drugova ako oni općenito pokazuju 
dobru volju i raspoloženje da će živjeti po volji Božjoj. 

Je li to načelo zdravo? Umnici dobro opažaju da je to načelo načelo 
pretkršćanskih i protukršćanskih etika, dok je kršćanstvo odmah stalo 
11 a stanovište da je i svaki pojedini čin bremenit vječnom vrijednošću. 24 
Odbaciti taj kršćanski kontribut kulturi značilo bi baciti kršćanstvo 
unatrag. Staviti ga u protuslovlje sa samim sobom. 

Krist je nedvoumno naglasio moral svake riječi (Mt 12, 36). I samo 
jedan neiskorišteni talent prima moralno diskvalificiranje (Mt 25, 28). 


20. G. SPIQ, Theol. raor. du N. T-, Pariš 1965, sv. II, str. 818; 824 bilj. 1. 

21. Isti, str. 825-826. 

22. Isti, str. 827, bilj. 6. 

23. SV. TOMA, II—II, q. 153, art. 2, gdje traži da čin bude »debito modo et ordine», tj. 
ispravan s gledišta svih okolnosti. Dapače, ako su bračni drugo« u stanju milosti, taj čin im 
može biti zaslužan (Suppl., 61, 4). Na istom mjestu, odnosno q. 64, art. 7 ad 1, izrijekom tvrdi 
da zadovoljenje bračne intimnosti uvijek služi kao opravdanje da partner odgovori na poziv 
ljubavne intimnosti. 

24. J. LECLERCO. Saisir la vle a plelnes mains, 1965, str. 88; v. kod B. HAR1NG, l.a Loi 
du Christ, sv. I, str. 131. 

Vječni sudac naplaćuje svako djelo (Mt 16, 27). Kršćanski moral ne 
može a da ne zastupa strogost i u upotrebi riječi, što je označeno time 
da se u mnogorječju krije Zloduh (Mt 5, 27; Jak 5, 12). 

Kad god čovjek stvara svjesno-hotično-slobodni čin, on piše povi¬ 
jest. Dokazuje svoje stvaralaštvo. Afirmira svoju odgovornost. Postupa 
kao čovjek, jer stvara specifično ljudsku djelatnost. U svakom se po¬ 
jedinom specifično ljudskom činu sastaju Bog i čovjek. Na tom se 
prostoru nekako »ogledavaju«. Bog je spreman svaki od tih čina nagra¬ 
diti. Ali svaki od njih nosi i breme nesretne vječnosti. 

9) Možemo potpisati tvrdnju piščevu da ćemo biti suđeni prema 
ljubavi; da, ali bit ćemo osuđeni i za bludnu ljubav. Ta se bludna lju¬ 
bav može naći i u bračnom životu. Ona je jednostavno negacija one duž¬ 
ne bračne spolne čistoće. Bračni drugovi su odgovorni, tj. polagat će 
račun za zloupotrebu braka (Denz 3715; Index syst. K 4 ec ..). 

Izgleda mi smionim pozivati se na sv. Ivana od Križa, kao da bi 
autentična ili prava ljubav bila u suprotnosti sa zahtjevima prirode i 
Božjih zakona. Ne, autentična ljubav doista je prava i sveta ljubav. 
Bludna ljubav je deformacija ljubavi. Za nju će bračni drugovi odgova¬ 
rati, a za autentičnu, kršćansku, kreposnu ljubav bit će nagrađeni. 

U svemu, pa i u braku, treba poštivati zakon poredanosti i podre¬ 
đenosti. Božja je ljubav stvaralačka. Bog stvara u redu, po zakonu me¬ 
đuovisnosti, podređenosti i nadređenosti. To se opaža i u braku. I to 
se u praksi života mora poštivati (Denz 3838). U slučaju nemogućnosti 
da se udovolji nižim i višim zahtjevima, oni niži moraju ustupiti, a pred¬ 
nost Imaju vrednote višega reda. 

Teološko promatranje braka postavlja brak u sistem kozmičke har¬ 
monije. Tako ga zamišlja stvaralačka Božja ljubav. Stavlja ga i u atmo¬ 
sferu misterija spasenja. I tako se mora promatrati. A misterij spase¬ 
nja ne može se odvijati bez opsluživanja Božjih zakona, jer ljubav se 
dokazuje djelima. Od stvaranja do otkupljenja brak bilježi svoj polo¬ 
žaj. To je ujedno znak Božje prisutnosti u svijetu na njegovu putu pre¬ 
ma spasenju. I čitava zajednica Božjeg naroda, čitavo čovječanstvo, pri¬ 
ma plodove takve koncepcije. Stvaralačka bračna ljubav jest odgovor 
vjernosti prema stvaralačkoj Božjoj ljubavi očitovanoj u stvaranju, ot¬ 
kupljenju, spasenju. 


SUMMARIUM 

Quae methodus in theologica consideratione problematum ad vitam 
coniugum spectantium adhibenda? Ouaestio sane maximi momenti. Primum 
locum occupent fontes theologiae, inter quos Magisterium Ecclesiae tam- 
quam prosima et universalis norma veritatis habenda. Non igitur medico- 
rum iudicium, non psichologorum placita meritornim proferant iuđicium. 
Ordinis moralis obiectivi primatus semper prae oculis habeatur. Quoad recti- 
tudinem an secus singulorum actuum considerari debet natura hominis qua 
hominis et christiani, item natura ipsius actus obiective considerati, prout 
admonet Concilium in GetS, num. 51. Sic amor coniugalis tamquam mutua 
donatio sensum obtinebit plenum, nam natura impelht ut amor coniugalis 
concipiatur sicuti est: indole sua ad prolem procreandam et educandam 
ordinatus. Haec ordinatio praedicanda ore, observanđa opere. Ad haec prin- 
cipia iudicat auctor de quorumdam opinionibus, quae vel sunt repetitiones 
opinionum iam ab Ecclesia iudicatarum, vel propositiones cum cautelapro- 
ponendae, vel uti falsae simpliciter respuendae. 

